BRR เด้ง 12% รับบอร์ดไฟเขียวออก “วอร์แรนต์” 2 รุ่น ให้ผู้ถือหุ้นเดิม เสริมฐานทุน
BRR เด้งแรง 12% รับบอร์ดไฟเขียวออกวอร์แรนต์ “BRR-W1”- “BRR-W2” ให้ผู้ถือหุ้นเดิม เตรียมสำรองใช้โครงการอนาคต-เสริมฐานทุน
BRR เด้งแรง 12% รับบอร์ดไฟเขียวออกวอร์แรนต์ “BRR-W1”- “BRR-W2” ให้ผู้ถือหุ้นเดิม เตรียมสำรองใช้โครงการอนาคต-เสริมฐานทุน
19 ธ.ค. 2565

ผู้สื่อข่าวรายงานว่า วันนี้ (19 ธ.ค. 65) ราคาหุ้น บริษัท น้ำตาลบุรีรัมย์ จำกัด (มหาชน) หรือ BRR ณ เวลา 10:50 น. อยู่ที่ระดับ 8.00 บาท บวก 0.85 บาท หรือ 11.89% สูงสุดที่ระดับ 8.15 บาท ต่ำสุดที่ระดับ 7.35 บาท ด้วยมูลค่าการซื้อขาย 107.63 ล้านบาท

สำหรับราคาหุ้นบนกระดานของ BRR ปรับตัวขึ้นแรงตอบรับหลังจากที่ประชุมคณะกรรมการบริษัท ครั้งที่ 8/2565  เมื่อวันที่ 16 ธันวาคม 2565 มีมติอนุมัติให้นำเสนอต่อที่ประชุมวิสามัญผู้ถือหุ้น ครั้งที่1/2566 พิจารณาอนุมัติให้ออกและเสนอขำยใบสำคัญแสดงสิทธิที่จะซื้อหุ้นสามัญของบริษัทฯ จำนวน 2 ชุด ดังนี้
1. อนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ครั้งที่1 (BRR-W1) จำนวนไม่เกิน 162,419,969 หน่วยให้แก่ผู้ถือหุ้นเดิมตามสัดส่วนการถือหุ้น โดยไม่คิดมูลค่าในอัตราส่วน 5 หุ้นเดิมต่อ 1 หน่วยใบสำคัญแสดงสิทธิ และกำหนดราคาการใช้สิทธิของใบสำคัญแสดงสิทธิเท่ากับ 7.50 บาทต่อหุ้น อายุของใบสำคัญแสดงสิทธิเท่ากับ 6 เดือน
2. อนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 2 (BRR-W2) จำนวนไม่เกิน 81,209,984 หน่วยให้แก่ผู้ถือหุ้นเดิมตามสัดส่วนการถือหุ้นโดยไม่คิดมูลค่า ในอัตราส่วน 10 หุ้นเดิมต่อ 1 หน่วยใบสำคัญแสดงสิทธิ และกำหนดราคาการใช้สิทธิของใบสำคัญแสดงสิทธิเท่ากับ 13.00 บาทต่อหุ้น อายุของใบสำคัญแสดงสิทธิเท่ากับ 3 ปี
โดยกำหนดวันกำหนดรายชื่อผู้ถือหุ้นที่มีสิทธิได้รับการจัดสรรใบสำคัญแสดงสิทธิครั้งที่ 1 (BRR-W1) และใบสำคัญแสดงสิทธิครั้งที่ 2 (BRR-W2) ตำมสัดส่วนจำนวนหุ้นที่ผู้ถือหุ้นแต่ละรายถืออยู่ (Record Date) ในวันที่ 30 ธันวาคม 2565 อย่างไรก็ตาม การออกและเสนอขายใบสำคัญแสดงสิทธิที่จะซื้อหุ้นสามัญดังกล่าวของบริษัทฯ ยังมีความไม่แน่นอนเนื่องจากอยู่ระหว่างรอการอนุมัติจากที่ประชุมวิสามัญผู้ถือหุ้น ครั้งที่1/2566
นอกจากนี้ อนุมัติให้นำเสนอต่อที่ประชุมวิสามัญผู้ถือหุ้น ครั้งที่1/2566 พิจารณาอนุมัติให้เพิ่มทุนจดทะเบียนของบริษัท ฯจำนวน 243,629,953 บาท จากทุนจดทะเบียนเดิมจำนวน 812,099,845 บาท เป็นทุนจดทะเบียนใหม่จำนวน 1,055,729,798 บาท โดยการออกหุ้นสามัญใหม่จำนวน 243,629,953 หุ้น มูลค่าที่ตราไว้หุ้นละ 1.00 บาท เพื่อรองรับการใช้สิทธิตามใบสำคัญแสดงสิทธิ BRR-W1 และ BRR-W2
ทั้งนี้ กำหนดวันประชุมวิสามัญผู้ถือหุ้น ครั้งที่ 1/2566 ในวันที่ 23 มกราคม 2566เวลา เวลา 14.00 น. ในรูปแบบการประชุมแบบผสม (Hybrid Meeting) ณ ห้องอินฟินิตี้บอลรูม ชั้น 1โรงแรมพูลแมน คิง เพาเวอร์ กรุงเทพ และผ่านสื่ออิเล็กทรอนิกส์ (E-EGM) ตามหลักเกณฑ์การประชุมผ่านสื่ออิเล็กทรอนิกส์ที่กฎหมายกำหนด โดยกำหนดรายชื่อผู้ถือหุ้นที่มีสิทธิในการเข้าร่วมประชุมผู้ถือหุ้น ในวันที่ 30 ธันวาคม 2565
สำหรับการเสนอขาย BRR-W1 และ BRR-W2 เพื่อเป็นการเตรียมความพร้อมและเสริมสร้างความแข็งแกร่งทางด้านการเงินของบริษัทฯ ในการดำเนินโครงการต่าง ๆ ในอนาคต ตลอดจนเพื่อสำรองเงินไว้ใช้เป็นเงินทุนหมุนเวียนของบริษัทฯ